Sentenza tal-Qorti Ġenerali (It‑Tielet Awla) tat-28 ta’ Marzu 2017 – Il‑Portugall vs Il‑Kummissjoni
(Kawża T‑733/15)
“Nuqqas ta’ eżekuzzjoni ta’ sentenza tal-Qorti tal-Ġustizzja li tikkonstata nuqqas ta’ Stat li jwettaq obbligu – Pagamenti ta’ penalità – Deċiżjoni ta’ likwidazzjoni tal-pagamenti ta’ penalità – Tħassir tal-miżura nazzjonali kontenzjuża – Data tal-waqfien tan-nuqqas ta’ twettiq ta’ obbligu”
1.      Rikors għal nuqqas ta’ twettiq ta’ obbligu – Sentenza tal-Qorti tal-Ġustizzja li tikkonstata nuqqas li jitwettaq obbligu ta’ eżekuzzjoni ta’ sentenza u li timponi pagamenti ta’ penalità – Evalwazzjoni mill-Kummissjoni tal-miżuri adottati mill-Istat Membru sabiex jikkonforma ruħu mas-sentenza tal-Qorti tal-Ġustizzja – Limiti – Obbligu ta’ kooperazzjoni leali
(Artikoli 4(3) TUE, 258 TFUE u 260(2) TFUE)
(ara l-punti 35-37)
2.      Rikors għal nuqqas ta’ twettiq ta’ obbligu – Sentenza tal-Qorti tal-Ġustizzja li tikkonstata n-nuqqas ta’ twettiq ta’ obbligu – Nuqqas li jitwettaq obbligu ta’ eżekuzzjoni tas-sentenza – Sanzjonijiet pekunjarji – Pagamenti ta’ penalità – Kundanna għall-ħlas – Kundizzjoni – Nuqqas li jibqa’ jeżisti sal-eżami tal-fatti mill-Qorti tal-Ġustizzja
(Artikoli 4(3) TUE, 258 TFUE u 260(2) TFUE)
(ara l-punti 48, 54, 57)
Suġġett
Talba bbażata fuq l-Artikolu 263 TFUE u intiża għall-annullament tad-Deċiżjoni tal-Kummissjoni Ares(2015)4178538, tat-8 ta’ Ottobru 2015, li titlob lir-Repubblika Portugiża l-pagament tas-somma ta’ EUR 580 000, li tikkorrispondi mal-pagamenti ta’ penalità likwidati, għall-perijodu mill-25 ta’ Ġunju sal-21 ta’ Awwissu 2014, bħala eżekuzzjoni tas-sentenza tal-25 ta’ Ġunju 2014, Il‑Kummissjoni vs Il‑Portugall (C‑76/13, mhux ippubblikata, EU:C:2014:2029).
Dispożittiv
1)
Ir-rikors huwa miċħud.
2)
Ir-Repubblika Portugiża hija kkundannata għall-ispejjeż.